Technical Picks – บล.ฟินันเซีย ไซรัส
บล.ฟินันเซีย ไซรัส ระบุเทคนิคเช้านี้
16 ก.พ. 2559

Technical Picks:
TISCO (Bt 44.50 เป้าเทคนิค 47-48 cut loss ถ้าหลุด 42)
RCI (Bt 3.18 เป้าเทคนิค 3.30-3.50 cut loss ถ้าหลุด 3)
EARTH (Bt 4.72 แนะนำยืมหุ้น short เพื่อรอซื้อคืนที่แนวรับ)
 
TISCO ซื้อเก็งกำไร
ราคาปิด 44.50 แนวรับ 43-42 แนวต้าน 47-48
ราคาหุ้นแกว่งตัว Sideway และยกฐานขึ้นมาได้ต่อเนื่องในช่วงหลัง โดยล่าสุดวานนี้ทะลุแนวต้านบริเวณ 43 บาทขึ้นมาได้ด้วยมูลค่าการซื้อขายที่หนาแน่น ขณะที่ Indicator ก็ส่งสัญญาณสนับสนุนในเชิงบวก น่าจะมีโอกาสลุ้นปรับตัวขึ้นทดสอบแนวต้านถัดๆไป จึงแนะนำเป็นหุ้นเก็งกำไร
 
RCI ซื้อเก็งกำไร
ราคาปิด 3.18 แนวรับ 3.10-3 แนวต้าน 3.30-3.40 , 3.50
แม้ว่าช่วงที่ผ่านมาราคาจะเหวี่ยงตัวขึ้น-ลงสลับ แต่ก็มีลักษณะของการทรงตัวได้ดีเหนือแนวรับจากเส้นต้นทุนเฉลี่ยรายวัน ขณะที่รูปแบบกราฟราคาทั้งรายวันและรายสัปดาห์ก็ส่งสัญญาณในเชิงบวก รวมทั้ง Indicators ก็ฟอร์มตัวได้ดี ดังนั้นถ้าไม่ย้อนต่ำกว่าแนวรับเสียก่อน คาดว่ามีลุ้นวิ่งขึ้นหาแนวต้านให้ทำกำไรได้
 
For SBL
EARTH ยืมหุ้น short
ราคาปิด 4.72 แนวรับ 4.64-4.60 , 4.50-4.40 แนวต้าน 4.76-4.80
ราคาค่อยๆ ซึมตัวลงมาเคลื่อนไหวต่ำกว่าเส้นต้นทุนเฉลี่ยระดับต่างๆ อีกครั้ง ขณะที่ Indicators ต่างๆ ก็ฟอร์มตัวอ่อนแอ ทำให้มีแนวโน้มที่จะไหลลงหาแนวรับต่างๆ ก่อนได้ จึงแนะนำยืมหุ้น short เพื่อรอซื้อคืนทำกำไรที่แนวรับ โดยใช้แนวต้านเป็นเกณฑ์ในการซื้อกลับตัดขาดทุน ถ้าราคาวิ่งขึ้นสูงกว่าได้